open-index/open-wikipedia-markdown huggingface dataset:
HMS «Riviera»

**HMS «Riviera»** var et moderskip for sjøfly i Royal Navy under første verdenskrig.

Før krigen gikk hun i passasjerfart på Den engelske kanal. Hun var ett av flere sivile fartøy som ble overtatt av Royal Navy ved krigsutbruddet og utstyrt med hangarer for sjøfly. Hun var stasjonert i Harwich sammen med de andre moderskipene HMS «Engadine» og HMS «Empress». På første juledag 1914 deltok alle tre moderskipene i raidet på de tyske luftskiphavnen i Cuxhaven. Hun ble gitt tilbake til sine sivile eiere i 1919.

28. august 1939 ble hun igjen overtatt av de militære og brukt som støtteskip under navnet HMS «Lairds Isle». Hun deltok blant annet ved landgangsoperasjonene på D-dagen. Hun ble gitt tilbake til sine sivile eiere i 1946.

## Litteratur
*Dittmar, F. J. & Colledge, J. J., "British Warships 1914-1919", (Ian Allan, London, 1972), ISBN 0-7110-0380-7
*
*
*
Cuxhavenraidet

**Cuxhavenraidet** var et britisk sjøflyangrep mot den tyske marinen i Cuxhaven i Nordvest-Tyskland 25. desember 1914.

Sjøflyene som ble brukt i angrepet tilhørte Royal Naval Air Service og kom fra de tre moderskipene HMS «Engadine», HMS «Empress» og HMS «Riviera» støttet av Harwich Force som besto av kryssere, destroyere og ubåter.

Målet for angrepet var luftskiphangarene for de tyske Zeppelin-luftskipene. Angrepet var vellykket, på tross av tåke, lavt skydekke og antiluftskyts, og viste muligheten for bruk av fly i marineoperasjoner.
Christian von Braunschweig-Wolfenbüttel

**Christian von Braunschweig-Wolfenbüttel** (1599–1626), hertug av Braunschweig-Lüneburg, også kalt «den ville hertug», «den store kristne» og «den store *Halberstädter*», regnes som den mest kjente og mest eiendommelige feltherre mot huset Habsburg og den katolske liga under tredveårskrigen.

## Referanser
Gaupefjell

**Gaupefjell** er en ås i Nesodden kommune i Akershus. Den har en høyde på 210 meter over havet og er det nest høyeste punktet i Nesodden kommune. Gaupefjell ligger nord for gården Fjell, øst for Fjellstrand, og i sydenden av Tomåsan, et fint turområde.

## Referanser
MS «Norwegian Star»

**MS «Norwegian Star»** er et cruiseskip i *Libraklassen*, eid av Norwegian Cruise Line (NCL). Hun ble satt i fart på slutten av 2001. «Norwegian Star» skulle opprinnelig hete «SuperStar Libra» og gå i cruisefart for Star Cruises, men seks måneder før hun var ferdigstilt ble det bestemt at hun skulle opereres av Star Cruises' datterselskap Norwegian Cruise Line. Dåpsseremonien ble avhold i Port of Miami i Florida, der også MS «Norwegian Sun» ble døpt.

## Referanser


## Eksterne lenker
* 
* 
*  NCL ''Norwegian Star''
Bockwurst

**Bockwurst** (norsk: bokkpølse) er en tysk pølse laget av svinekjøtt. Den ble opprinnelig servert til bokkøl, hvorav navnet. Andre betegnelser er *Knobländer*, *Rote* eller *Rote Wurst*.

## Historie
Vertshuseieren Robert Schol(t)z og slakteren Benjamin Löwenthal, begge i Berlin, regnes som pølsens opphavsmenn, men navnet fikk pølsen av vertshusets gjester. Gjestene som til da hadde vært mest vant med en grovere knakkpølse av kalv og storfe, fikk servert svinepølsen ved innledningen til vintersesongen 1889. Til pølsen fikk de det regionale bokkølet *Tempelhofer Bock* og pølsen ble straks oppkalt etter tilbehøret. 

Ifølge en bayersk ordbok fra 1827 var bokkpølse og bokkøl, en populær frokost ved feiringen av den katolske kirkehøytid Corpus Cristi.

En svært populær variant kalles VW-currywurst og er en bockwurst servert som currywurst i kantinen til Volkswagen i Wolfsburg.

## Se også
* Currywurst

## Referanser
Ćevapi

**Ćevapi** eller (diminutiv) **ćevapčići** er en grillrett av oppmalt kjøtt og finnes hovedsakelig på Balkan. Kjøttet er formet som pølser, men kommer uten tarm. Cevapiene serveres gjerne 5-10 stk på en tallerken, sammen med annet tilbehør. 

Cevapiene er ofte krydret med spisskummen, salt og pepper. 

## Etymologi
Navnet kommer av det persiske kebab og noen ganger tilføyd den sørslaviske diminutivendelse *-čići*. Retten kalles på kroatisk og bosnisk *ćevapčići/ćevapi*, på slovensk *čevapčiči/čevapi*, på serbisk Ћевапчићи/Ћевапи, *ćevapčići/ćevapi*, på makedonsk Ќебапи, kjebapi, på bulgarsk Кебапчета, *kebapcheta* og på tsjekkisk *čevabčiči*.

## Eksterne lenker
*
Gauloises

**Gauloises** er et fransk sigarettmerke. Det blir produsert av selskapet Imperial Tobacco etter at de kjøpte Altadis i januar 2008.

Gauloises-sigaretter kom på markedet første gang i 1910. De tradisjonelle Gauloises-sigarettene var korte, brede, uten filter, og laget av mørke tobakker fra Syria og Tyrkia som ga fra seg en sterk og distinktiv lukt. 40 år senere kom de første Gauloises med filter. I 1984 ble merket relansert med en amerikansk blandingstype av lyse tobakker under navnet Gauloises Blondes.

Tobakksblandingen markedsføres også som finskåren rulletobakk. Alt etter land, fås den i 40- eller 50-grams poser. Den finnes også i bokser à 100 gram. 

Ordet *gauloises* betyr forøvrig gallere på fransk.

## Referanser
David Hercules Tornøe

**David Hercules Tornøe** (født 23. februar 1856 i Skånevik, død 24. januar 1907 i Kristiania) var en norsk kjemiker som oppfant en måte å måle vannets saltholdighet ved bruk av elektrisk strøm.

Som student var han ved Bergens Museum og tok del i Den norske Nordhavsekspedisjon 1876–78 og fikk *Tornøebekken* på Jan Mayen oppkalt efter seg.
Han oppnådde cand.real. 1882 og hadde i 1880 rapportert om Tornøe-metoden og redegjorte videreføringer for Det Norske Videnskaps-Akademi i 1893.
Tornøe jobbet også ved *Bureau International des Poids et Mesures*
Han ble 1. juli 1899 innsatt som midlertidig dosent i fysikalsk kjemi etter professor Peter Waage, og hadde dette inntil
Heinrich Jacob Goldschmidt fikk det faste embetet i 1901.  Han var fra 1900 overkontrollør for
malt- og brennevinstilvirkningen i Akershus og utviklet analyseteknikker for bryggeribransjen.  Han var svigerfar til pressemannen Rolv Werner Erichsen.
## Utgivelser
* 
## Referanser
Eberhard Beckermann

**Eberhard Beckermann** (født 1576 i Arnsberg, død 1641 i Kassel) var en general under tredveårskrigen. Han var senere Amtmann i Markgrevskapet Baden-Durlach og trådte deretter inn i den svenske og hessiske krigstjeneste.
## Referanser
Fotballklubben Kjapp

:*Artikkelen omhandler den nedlagte Fotballklubben Kjapp fra Rjukan. For fotballklubben Kjapp fra Nordagutu, se [[Idrettslaget Kjapp]].*

**Fotballklubben Kjapp, Rjukan** (stiftet 28. februar 1917, oppløst 1924/1925) var et norsk idrettslag fra Rjukan i Telemark. Klubben drev med fotball og bandy. Kjapp var i 1920 med på å stifte Norges Bandyforbund. Jacob Ramm, som senere ble leder i både bandy- og fotballforbundet, var en periode formann i klubben.

## Fotball
Kjapp var blant klubbene som 1. februar 1920 dannet en samlet Telemark Fotballkrets. 17. februar 1923 ble kretsen delt opp, og Kjapp ble en av fem klubber i Øvre Telemark krets. I forkant av 1925-sesongen gikk klubben inn i Rjukan Idrettsforening.

### Deltagelser i Norgesmesterskapet
*NM 1919:
**1. runde, Sandefjord 5-4.
**2. runde, Urædd 1-0.
**3. runde, Fram 1-4.
*NM 1920:
**Kvalifiserende runde, Tønsberg Turn 2-4
*NM 1921:
**1. runde, Odd 2-6.
*NM 1922:
**1. runde, Pors 4-1.
**2. runde, Storm 0-1
*NM 1923:
**1. runde, Skotfoss 2-1
**2. runde, Mjøndalen 0-4
*NM 1924:
**1. runde, Odd 0-2

## Bandy
17. oktober 1920 var Kjapp en av ni klubber som stiftet *Norges Ishockeyforbund* som senere fikk navnet Norges Bandyforbund. Klubben hadde tidligere samme år deltatt i norgesmesterskapet. Bandysporten på Rjukan hadde imidlertid kort levetid.

### Deltagelser i Norgesmesterskapet
*NM 1920
**1. runde, w.o
**2. runde, Ready 2-11
*NM 1921
**1. runde, w.o
**2. runde, Drafn 1-18
*NM 1922
**1. runde, Drafn fikk w.o. Kjapp stilte ikke.

## Referanser
Tentpegging

**Tentpegging** er en hestesport med opprinnelse i India der rytteren med hesten i galopp skal treffe et mål festet i bakken med en lanse eller et sverd. Opprinnelig var målet en teltplugg festet i bakken. Idretten utøves individuelt eller som lagsport.

I 1982 anerkjente Olympic Council of Asia tentpegging som disiplin ved Asialekene arrangert i New Delhi og det er deretter avholdt internasjonale konkurranser i flere land. Det internasjonale hestesportsforbundet, Fédération Equestre Internationale, anerkjenner tentpegging som en regional disiplin. Idretten er siden 1994 internasjonalt organisert i International Equestrian Tentpegging Association. 

## Referanser


## Eksterne lenker
* International Equestrian Tentpegging Association
Simon Larsen

**Simon Andreas Larsen** (født 1988) er en norsk tidligere fotballspiller.

Etter å ha rykket ned til 4. divisjon med moderklubben  i 2010, signerte han en treårig amatørkontrakt med 2.-divisjonsklubben . Amatørkontrakten betød at Larsen kunne gå gratis dersom han ble tilbudt proffkontrakt av en annen klubb. Foran 2012-sesongen fikk Larsen tilbud fra ,  og .

Larsen valgte  hvor han også fikk praksisplass i klubbens økonomiavdeling, samtidig som han fullfører sin mastergrad i økonomi ved Universitetet i Agder.

10. april 2012 fikk Larsen sin debut på A-laget i 3. serierunde mot . Larsen endte 2012-sesongen som den utespilleren med flest minutter for klubben, kun 16 minutter mindre enn målvakt Lars Hirschfeld.

Før -sesongen underskrev han en treårskontrakt med . I 2018 signerte Larsen for .

## Referanser


## Eksterne lenker
*
ʿAbd Allāh ibn ʿAbbās

**ʿAbd Allāh ibn ʿAbbās** (; født 619 i  nær Mekka, død 688 i Taif i dagens Saudi-Arabia) var en fetter til profeten Muhammed. Han regnes som en av de eldste eksegetene av Koranen, og hans overleveringer respekteres av både sunni- og sjiamuslimer. Innen sunniislam regnes han som en av de mest kunnskapsrike blant Muhammeds følgesvenner.

Ibn ʿAbbās var sønn av Al-ʿAbbās ibn ʿAbd al-Muttalib (Abbasidenes stamfar og yngste bror til Muhammeds far) og Umm al-Fadl Lubaba, søster til Maymuna bint al-Harith, en av Muhammeds senere koner.

Selv om Ibn ʿAbbās var svært ung da profeten døde i 632, har han overlevert mange detaljer fra profeten Muhammeds liv. Han beskjeftiget seg også med førislamsk historie, filologi og poesi. Hans Koran-eksegetiske bidrag er bevart gjennom senere arbeider av At-Tabarī og Ibn Kathir. Ifølge islamske overleveringer var han en *[[Hafiz]]* (en som kunne resitere hele Koranen utenat), og han deltok i kalifatet til Uthman ibn Affan med arbeidet med samlingen og redigeringen av Koran-teksten.

## Referanser
Asaf Jah VI av Hyderabad

**Mahbub Ali Khan, Asaf Jah VI av Hyderabad** (1866–1911) var nizam av Hyderabad fra 1889 til 1911. Han anses som en god og generøs hersker.

## Liv og virke
### Bakgrunn, regentstyre
Da han var to og et halvt år etterfulgte Mahbub Ali Khan sin far Tahniyath Ali Khan som nizam. Siden han var mindreårig ble regjeringsmakten utøvd av et regentråd. Den mektige diwan Salar Jung var regent inntil sin død i 1883 og dominerte hyderabadsk politikk i perioden. 

Regenten og den britiske resident hadde ulike oppfatninger av nizamens utdannelse. Salar Jung foretrakk at han skulle lære seg arabisk, persisk og urdu, i tillegg til engelsk, og at han måtte utdannes i islam. Britene var opptatt av at nizamen skulle gis en vestlig utdannelse. De sikret seg også at nizamen fikk britisk privatlærer. I tillegg til boklig lærdom, ble fysisk fostring vektlagt, og den unge nizamen drev hestesport, herunder tentpegging, samt cricket og skytesport.

Mahbub Ali Khan hadde sin første offentlige representasjonsoppgave da han som elleveåring i 1877 deltok i Delhi-durbaren der dronning Victoria ble utropt til keiserinne av India. 

### Herskertid
Han ble myndig i 1884 og ble da innsatt med alle fullmakter. I hans regjeringstid fant det sted jernbaneutbygging og andre moderniseringstiltak og statsadministrasjonen ble reformert. Nizam College ble etablert. På 1890-tallet ble et lovgivende råd og et regjeringsråd innført. Nizamen oppnevnte medlemmene og beholdt alle fullmakter og retten til å endre på vedtakene rådene fattet. 

Mahbub Ali Khan utpekte i 1884 Deen Dayal til hoffotograf og benyttet også hans tjenester til å dokumentere offentlige arbeider og tiltak for å avhjelpe sultkatastrofene som rammet Hyderabad på slutten av 1800-tallet. Nizamens respons på sult, flom og pest er beskrevet som rask og overlegen den i Britisk India. 

Mahbub Ali Khan er beskrevet som pliktoppfyllende og hengiven, en tolerant, velvillig og patriarkalsk hersker, men også som en kvinnekjær levemann og dranker. 

Nizam Mahbub Ali Khan hadde en rekke titler og mottok flere æresbevisninger fra britene. Han var storkorsridder av Order of the Bath og storkommandørridder av Order of the Star of India. Han mottok også medaljen Kaisar-i-Hind.

Han ble etterfulgt på *[[Gaddi|masnaden]]* av sin sønn Oman Ali Khan.

## Referanser
Amt Brilon

**Amt Brilon** var en forvaltningsenhet i det tidligere hertugdømmet Westfalen med sete i byen  Brilon. Amt Brilon ble opprettet i 1333, og oppnådde omkring 1600 etter enkelte grensereguleringer den form den hadde i litt over 200 år. Ved hertugdømmets fall i 1803 kom området innenfor grensene til landgrevene av Hessen-Darmstadt. Et år etter innlemmelsen i kongeriket Preussen ble Amt Brilon i 1817 oppløst og erstattet av Kreis Brilon.
Sigmund Sæverud

**Sigmund Sæverud** (født 1939) er en norsk skuespiller. Han har vært tilknyttet Den Nationale Scene og Hålogaland Teater. 

Han har spilt karakteren Johan i TV-serien *[[Himmelblå]]*. Han er også kjent som Albert i Oluf skrevet av Arthur Arntzen.

I 2014 vant han Heddaprisen for beste mannlige medspiller for for rollen som Lucky i ''Mens vi venter på Godot'' av Samuel Beckett, regi Bjørn Sundquist, Riksteatret, Det Norske Teatret.

## Referanser


## Eksterne lenker
*
Alexander Rossi

**Alexander Rossi** (født 25. september 1991 i Auburn, California) er en amerikansk racerfører som konkurrerer i formelbil-racing. Fra september 2015 kjører han i Formel 1 for Marussia. Han har også blant annet kjørt i GP2 og Formel Renault 3,5 liter.

## Resultater
### Karriereoversikt

### Fullstendige GP3-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

### Fullstendige GP2-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

### Fullstendige resultater i GP2 Asia
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

### Fullstendige resultater i Formel Renault 3,5 liter
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellene:**
*  - Brøt løpet, men ble klassifisert ettersom han hadde fullført over 90% av løpsdistansen.
*  - Rossi var en gjestefører og dermed ikke berettiget til å ta poeng.

## Referanser


## Eksterne lenker
* 
* 
* Karrierestatistikk på Driver Database
Åsen Sportsklubb

**Åsen (eller Aasen) Sportsklubb** (stiftet 1. juni 1932) var et idrettslag fra Oslo. Klubben ble stiftet på Schanckeløkka ved Sandaker og hadde tilhold på Åsen, der den delte idrettsplass med blant andre Skeid. Åsen var opprinnelig medlem av Arbeidernes Idrettsforbund og var en foregangsklubb innen aldersbestemt idrett. Fra og med 1930-tallet arrangerte klubben juniorturneringer i fotball, i regi av Harry Næss. Åsenturneringene var svært populære og ble etter hvert også arrangert i håndball og ishockey.

I etterkrigsårene var Åsen en gjenganger i norgesmesterskapet. Klubben var kvalifisert for cupen 11 ganger i perioden 1946–1960, men kom aldri videre fra første runde. Klubbens håndballag for kvinner spilte i hovedserien på 1950-tallet.

I 1961 slo Åsen seg sammen med naboklubben Sandaker Ski- og Fotballklubb (stiftet 1915). Sammenslutningen gikk under navnet Sandaker/Åsen fram til 1973, da det ble vedtatt å bare bruke Sandaker-navnet. Som en reaksjon på dette ble fotballklubben Åsenkameratene stiftet, men denne hadde kort levetid.

## Referanser
Sportsklubben Funkis

**Sportsklubben Funkis** (stiftet 1933 som *Funkis arbeideridrettslag*, oppløst 1954) var et norsk idrettslag fra Drammen. Klubben ble opprinnelig stiftet som en del av Arbeidernes Idrettsforbund og hadde tilhold i områdene mellom Brandenga og Fjell. Funkis hadde aktivitet i bandy, fotball, friidrett og skisport. Klubben arrangerte hopprenn for ungdom og var for øvrig en ivrig deltager i stafetter og turmarsjer i årene før og etter krigen.

Klubben hadde betydelig aktivitet innen «illegal idrett» under 2. verdenskrig.

## Referanser
HMS «Highflyer» (1898)

**HMS «Highflyer»** var en av tre armerte kryssere i Highflyer-klassen i Royal Navy. Hun var en oppdatering av Eclipse-klassen med bedre pansring og motorer.

Før første verdenskrig deltok hun blant annet i Somalilandfelttoget i Britisk Somaliland. Under første verdenskrig tok hun del i slaget ved Río de Oro mot den tyske kapreren SS «Kaiser Wilhelm der Grosse» og tok del i konvoifarten over Atlanterhavet senere i krigen. Hun var til stede i Halifax under eksplosjonen i Halifax 7. desember 1917 og deltok i redningsarbeidet i etterkant.

Da kommando ble strøket i 1921 var hun det eneste krysseren som var bygget under Victoriatiden i aktiv tjeneste i Royal Navy.

## Eksterne lenker
*Highflyer class in World War I
*History of HMS Highflyer
*HMS Highflyer
Amt Balve

**Amt Balve** var en forvaltningsenhet i hertugdømmet Westfalen, provinsen Westfalen og deretter Nordrhein-Westfalen med sete i byen Balve. Amt Balve ble opprettet i 1341. Ved hertugdømmet Westfalens fall i 1803 kom området innenfor grensene til landgrevene av Hessen-Darmstadt. I 1815 ble den en del av Regierungsbezirk Arnsberg, først i provinsen Westfalen, og fra 1947 i Nordrhein-Westfalen. Amt Balve ble oppløst under forvaltningsreformen i 1975, hvoretter byene Balve, Neuenrade, Menden, Hemer og Sundern gikk ut av amtet.
Sundjordets Idrettsforening

**Sundjordets Idrettsforening** (stiftet 29. oktober 1916) er et norsk idrettslag fra Porsgrunn. Klubben har kun fotballgruppe.

Klubben hadde håndballgruppe frem til 2014 og boksegruppe frem til 2016.

Klubbens seniorlag i fotball ligger i 7. divisjon.

I 1947 spilte Sundjordet IF i Eliteserien i bandy.

Sommeren 2011 fikk klubben anlagt kunstgress på sin hjemmebane på Sundjordet.

## Tabell

## Referanser


## Eksterne lenker
*
Lorentz Langberg

**Lorentz Christian Langberg** (født 18. mars 1810 i Kristiansand, død 1857) var en norsk fysiker og professor ved universitetet i Christiania.

Langberg ble universitetsstipendiat i 1841 og studerte i Frankrike og Tyskland. I Berlin samarbeidet han med Heinrich Gustav Magnus (1802–70) om undersøkelser i varmelæren. I 1847 ble han utnevnt til lektor ved universitetet i Christiania og var fra 1853 professor. Han var redaktør for *[[Nyt Magazin for Naturvidenskaberne]]* fra 1847 til 1857. Det viktigste forskningsområdet hans var lysets gang gjennom enaksede krystaller.

## Referanser


## Kilder
John Andreas Messell

**John Andreas Messell** (født 1789, død 1850) var professor i moderne språk ved Det Kongelige Frederiks Universitet i Oslo.

Messel ble utnevnt til lektor i engelsk og italiensk i 1822, og underviste også i fransk fra 1825. Fra 1834 til sin død var han professor. Messell var en praktisk språklærer som ikke drev forskning.
## Referanser
Mathurin René Orry

**Mathurin René Orry** (født 1760, død 1825) var en fransk konfeksjonshandler og språklærer og den første som underviste i fransk ved universitetet i Christiania.

Orry var opprinnelig konfeksjonshandler, og hadde gått på samme skole som Carl Johan i Frankrike. Han ble utnevnt til lektor ved universitetet i Christiania i 1815 og fikk professortittelen året etter, mot kollegiets og regjeringens innstilling. Han ble værende i stillingen til han fikk avskjed i 1822. Orry var ingen forsker, men en praktisk språklærer.
Khadija

**Khadija** kan referere til:

* Khadija bint Khuwaylid, profeten Muhammeds første kone
* Khadija (navn), et kvinnenavn
A-Lee

**Ali «A-Lee» Pirzad-Amoli** (født 1988), er en norsk musiker og rapper av iransk opprinnelse, under artistnavnet «A-Lee». Han rapper hovedsakelig på engelsk.

## Biografi
Pirzad-Amoli ble født på Gjøvik, men flyttet med familien til Oslo, hvor han vokste opp på Årvoll i bydel Bjerke i Oslo.

Som musiker tok han artistnavnet *A-Lee*, og ble en del av duoen Cam`N A-lee sammen med rapperen Cam'leon (Cam). I 2005 vant de  sin *Publikumspris*, og ble nominert til *[[NRK Urørt#Årets Urørt|Årets Urørt]]* av NRK P3 med låten «What do You Mean». Med seg på låten hadde de Karpe Diems Chirag «Chicosepoy» Patel. Duoen ble oppløst i 2006, tett på utgivelsen av EP-en *Schmokin' Skills*, som dermed ble skrinlagt. Cam ble senere kjent som Dnyal Andre, og gav seg som musiker i 2009 kort tid etter å ha utgitt sitt soloalbum "Reintroducing Cam As Dnyal Andre" i 2008. 

Pirzad-Amoli var ansatt på Telekiosken på Oslo City. Han valgte å si opp jobben sin der for å fokusere mer på musikkkarrièren.

A-Lee ble signert hos Tommy Tee og Tee Productions, men Pirzad-Amoli brøt samarbeidet etter et par år uten utgivelse. Han gav i 2009 ut solosingelen *Bump Off*. I 2010 fikk han sitt gjennombrudd med låten «World So Cold» sammen med Marcus Only.

I 2011 slapp han låten, «The One». Sommeren 2011 kom en ny låt, «Hear The Crowd». Han blander techno, pop og Hip-Hop i sine nyere sanger. I november 2011 kom låten «Before My Eyes», som også fikk egen musikkvideo. I mai 2012 kom sangen «Feelgood», hvor Elisabeth Carew synger i refrenget. Den låten fikk også egen musikkvideo. Noen måneder senere kom singelen «Over You». Musikkvideoen til "Over You" ble spilt inn på Gran Canaria med den nederlandske supermodellen Sylvia Geersen i hovedrollen. Videoen ble laget av duoen Joon Brandt (Regissør) og Ivan Jamne (Produsent) Låtene kommer på albumet *Forever Lost*.

## Diskografi
### Album
* *[[Missing (A-Lee-album)|Missing]]* (2010)
* *[[Forever Lost (A-Lee-album)|Forever Lost]]* (2012)

### Singler
* «Bump Off» (2009)
* «Baby Got Back» (2010)
* «World So Cold» (2010) (med Marcus Only)
* «The One» (2011)
* «Hear The Crowd» (2011)
* «Before My Eyes» (2011)
* «Feelgood» (2012) (med Elisabeth Carew)
* «Over You» (2012)
* «Flashy» (2013) (med Eric Saade)
* «New Day» (2014)

## Referanser


## Eksterne lenker
*
Søren Rasmusen

**Søren Rasmusen** (født 15. desember 1768 i Bergen, død 26. juni 1850) var en norsk vitenskapsmann og den første professoren i matematikk og fysikk ved Det Kongelige Frederiks Universitet i Christiania.

Rasmusen var overlærer ved Christiania katedralskole fra 1797. I 1809 deltok han i stiftelsen av Selskabet for Norges Vel, og satt i styret helt til 1814. Fra 1813 var han professor i matematikk og fysikk ved det nyopprettede universitetet i Christiania. Som professor var han med på å hjelpe den unge matematikeren Niels Henrik Abel.

Han var medlem av finanskomiteen som ble nedsatt av Riksforsamlingen på Eidsvoll i 1814, og stilte som representant fra Christiania på Stortinget i 1815. Fra 1816 til 1835 var han administrator for Norges Banks avdeling i Christiania, og var fra 1825 til 1838 dessuten zahlkasserer.

Rasmusen var innehaver av Nordstjerneordenen.

## Referanser


## Eksterne lenker
* 
*
Julie Lund

**Julie Lund** (født 20. mai 1974) er en dansk arkeolog, som er bosatt og arbeider i Norge. Lund studerte arkeologi med fagene forhistorisk arkeologi, antropologi, historisk metode og middelalderkunnskap ved Københavns Universitet. Hun tok også undervisning i middelalderarkeologi ved Lunds universitet i 2001. I 2004 tok hun graden som mag.art. i forhistorisk arkeologi ved Københavns Universitet. Hun var også undervisningsassistent ved Københavns Universitet fra 2003 til 2004. 

Lund har deltatt i arkeologiske undersøkelser ved Bornholms Museum, Københavns Bymuseum og Nordsjællands Museum. Hun ble ansatt som arkeolog ved Københavns Bymuseum i 2004. I 2005 ble hun ansatt som stipendiat ved IAKH ved Universitetet i Oslo fram til 2008. I 2009 disputerte hun til graden som ph.d. ved Universitetet i Oslo, og gikk deretter inn på engasjement som førstelektor her i 2009 – 2010. Fra 1. august 2011 er hun fast ansatt som førsteamanuensis i arkeologi ved IAKH.

## Referanser
Wilfried Dietrich

**Wilfried Dietrich** (født 14. oktober 1933 i Schifferstadt i Tyskland, død 3. juni 1992 i Durbanville i Sør-Afrika) er en tidligere tysk bryter, Olympisk mester i fristil bryting, Olympisk sølvmedaljør i gresk-romersk bryting, vinner av tilsammen fem OL-medaljer, Verdensmester i fribryting, og europamester.

## Referanser


## Eksterne lenker
*
Liste over bandyklubber i Norge

Dette er en **liste over aktive [[bandy]]klubber i [[Norge]]**. Lista er sortert etter fylke/region.

## Akershus

* Asker Skiklubb, Asker.
* Frem-31, Bærum.
* Helset Idrettsforening, Bærum.
* Haslum Idrettslag, Bærum.
* Hauger Bandyklubb, Bærum.
* Høvik Idrettsforening, Bærum.
* Snarøya Sportsklubb, Bærum.
* Stabæk Idrettsforening, Bærum.
* Øvrevoll Hosle Idrettslag, Bærum.

## Buskerud

* Ski- og Ballklubben Drafn, Drammen.
* Drammen Bandy, Drammen.
* Drammens Ballklubb, Drammen
* Konnerud Idrettslag, Drammen.
* Mjøndalen Idrettsforening, Nedre Eiker.
* Ski- og Ballklubben Skiold, Drammen.
* Solberg Sportsklubb, Nedre Eiker.
* Sparta/Bragerøen, Drammen/Lier.
* Strømsgodset Idrettsforening, Drammen.

## Innlandet

* Hamar Idrettslag, Hamar.

## Midt-Norge

* NTNUI Bandy, Trondheim.

## Oslo

* Allianseidrettslaget Skeid.
* Frigg Bandy.
* Idrettsforeningen Ready.
* Røa Allianseidrettslag.
* Sagene Idrettsforening.
* Tåsen Idrettslag.
* Ullern Idrettsforening.
* Ullevål Idrettslag.

## Sørvest-Norge

* Lauvåsen Idrettsforening, Kristiansand.
* Skjold Idrettslag, Tysvær.
* Sportsklubben Vedavåg Karmøy, Karmøy.
* Staal Jørpeland Idrettslag, Jørpeland.
* Stavanger Innebandyklubb, Stavanger.

## Sørøst-Norge

* Brevik Idrettslag, Brevik.
* Nordre Sande Idrettslag, Sande.
* Rakkestad Idrettsforening, Rakkestad.
* Sarpsborg Bandyklubb, Sarpsborg.
* Tønsbergs Turnforening, Tønsberg.

## Vestland

* Bergen Bandyklubb, Bergen.

## Referanser


## Eksterne lenker
* Norges Bandyforbund, kontaktinformasjon aktive bandyklubber.
Giftige løgner (film)

***Giftige løgner*** er en norsk film fra , regissert av Martin Asphaug etter romanen med samme navn av forfatter Ingvar Ambjørnsen. Romanen inngår i en serie bøker, *[[Pelle og Proffen]]*. Filmen er i hovedsak spilt inn i Kragerø.

## Historien
Lena, Pelles kjæreste, har tilbragt 16 måneder på en avvenningsklinikk og bor nå i den fiktive byen Steinsund på Sørlandet. En helg kommer Pelle og Proffen på overraskende besøk, noe som resulterer i forviklinger mellom Pelle og Lena. Samtidig forelsker Proffen seg i Gerd, som er aktiv i lokallaget til Natur og ungdom. De jobber på spreng for å finne ut hvem det er som står bak forurensningen av den vakre Steinsundfjorden. For å hjelpe Gerd får Proffen med seg Pelle, og sammen bestemmer de seg for å få skurkene bak gitter.

## Rolleliste

## Filmer i serien
* *[[Døden på Oslo S (film)|Døden på Oslo S]]*, ()
* *Giftige løgner*, ()
* *[[De blå ulvene (film)|De blå ulvene]]*, ()

## Eksterne lenker
* 
* ''Giftige løgner'' på DB.no
* *[http://www.filmweb.no/film/article78904.ece Giftige Løgner]* hos Filmweb
Liang Ji

**Liáng Jì** (hanzi: 梁冀; død 159 AD), stilnavn **Bózhuō** (伯卓) var en militær og politisk leder fra Han-dynastiets Kina. Sammen med sin søster, keiserinne Liang Na, dominerte han Hàn-regjeringen på 140- og 150-tallet. Etter søsterens død i 150 ble han i 159 styrtet i et kupp igangsatt av Han Huandi, som ble støttet av evnukkfraksjonen. Liáng-klanen og familien til hans kone Sūn Shòu (孫壽) ble massakrert.

## Referanser
Luli Callinicos

**Luli Callinicos** er en sørafrikansk historiker og forfatter. 

Som ung ble Callinicos involvert i kampen mot apartheidregimet i Sør-Afrika. Hun ble med i Congress of Democrats og skrev flere protestbrev til aviser etter at ANC ble forbudt. Hun var også aktiv i fagforeningsarbeid.

Callinicos har skrevet flere bøker, blant annet *Working Life: Factories, Townships and Popular Culture* (1987) som hun fikk Noma-prisen for i 1988. Denne boken er en del av en trilogi som også inkluderer *Gold and Workers* (1981) og *A Place in the City: the Rand on the Eve of Apartheid* (1993). Hun har også skrevet en biografi om Oliver Tambo med navnet *Oliver Tambo: Beyond the Engeli Mountains* (1992) samt *The World that made Mandela* (2000).

Hun har også undervist ved University of the Witwatersrand, og blir regnet som banebrytende i historieskrivning om «vanlige sørafrikanere», i tillegg til at hun har hat verv innen South African Heritage Resources Agency og flere statlige prosjekter knyttet til landets arv. Hun er nå knyttet til Freedom Park i Pretoria.

## Eksterne lenker
*  Biografi hos ''South African History Online''
Keiserinne Liang Na

**Liáng Nà** (hanzi: 梁妠; født 116, død 150 AD), formelt **keiserinne Shùnliè** (順烈皇后; hanyu pinyin: *Shùnliè Huánghòu*; "Den milde og utførende keiserinne") var keiserinna til Han Shundi av det kinesiske Han-dynastiet. Senere tjente hun som regent for keiserens sønn Han Chongdi og de to etterfølgende keiserne, Han Zhidi og Han Huandi. Som enkekeiserinne lot hun til å være flittig og ærlig, men hun hadde for stor tillit til sin voldelige og korrupte bror Liang Ji, hvis autokratiske styre kom til å føre til et statskupp mot ham ledet av keiser Huan etter Liáng Nàs død, noe som førte til at Liáng-klanen ble ødelagt.
Cai Chusheng

**Cai Chusheng** (kinesisk: 蔡楚生, pinyin: *Cài Chǔshēng*; født 12. januar 1906 i Shanghai; død 15. juli 1968) var en kinesisk filmregissør.

## Bakgrunn og virke
Cai kom fra en familie med slektsrøtter i Guangdong. Han måtte ut i arbeidslivet allerede som 12-åring. I 1927 ble han ansatt i et lite filmstudio i Shanghai. Senere ble han kjent med Zheng Zhengqiu og ble hans regiassistent fra 1929 til 1931 i filmselskapet Mingxing.

I 1931 gikk Cai over til det nystartede selskapet Lianhua og hadde året etter filmdebut med filmene *Spring in the South* og *Pink Dream*. Hans neste film, *Dawn Over the Metropolis* (1933), beskjeftiget seg med klassekonflikter, sosial urettferdighet og korrupsjon. Cai Chushengs sosialkritiske brodd ble stadig tydeligere. Med 1934-filmen *Song of the Fishermen* fikk Cai internasjonal berømmelse. 

Cai Chusheng fortsatte i samme stil også etter utbruddet av den annen japansk-kinesiske krig i 1937. Blant hans viktigste filmer i denne epoken var *Xin nüxing* *(New Woman)* (1934) – den siste med Ruan Lingyu før hennes selvmord, *Lost Children* (1936) og *The Life of Mr. Wang* (1937).

Cai flyktet så til Hongkong og der ble de patriotiske filmene *Orphan Island Paradise* (1939) og *Bountless Future* (1940) til. Etter at japanerne inntok byen i 1941 dro han til Chongqing og arbewidet for *Nationalist Central Film Studio*. I 1945 vendte han tilbake til Shanghai.

I 1947 spilte han og Zheng Junli inn *Vårstormens vann flyter mot øst* *(Yi jiang chun shui xiang dong liu)*. Cai, som på denne tiden hadde tilnærmet seg kommunismen, reiste i 1948 atter til Hongkong – nå for å komme seg unna nasjonalistenes politi – og hadde i 1949 tilsyn med innspillingen av Wang Weiyis film *Tears over the Pearl River*.

Etter den kommunistiske maktovertakelse i 1949 utøvet Cai Chusheng hovedsakelig administrative oppgaver for regjeringen. Han var ansatt i det statlige filmbyrå og var tidvis dets visesjef. Cai var utsending til de første tre nasjonalkongresser og formann for Det allkinesiske forbund for filmmakere (All China Filmmakers' Association). I 1956 ble han medlem av det kinesiske kommunistiske parti.

Hans filmprodusjon i Folkerepublikken Kina omfatter bare filmen *[[The Waves of the Southern Sea]]* (1962) og offentliggjøring av noen essays om filmregi. Under kulturrevolusjonen ble han utsatt for forfølgelser, og han døde i 1968.

## Referanser


## Eksterne lenker
* 
* Cai Chusheng – tysk
* zu Xin nüxing (med Foto av Cai Chusheng)
Hallenberg

**Hallenberg** er en by i Rothaargebirge i Sauerland i Hochsauerlandkreis Regierungsbezirk Arnsberg i den østlige delen av Nordrhein-Westfalen. Brilon er den minste byen og den nest minste kommunen i Tyskland, etter Dahlem i Kreis Euskirchen, og den minste i Nordrhein-Westfalen. Byen hadde 4&nbsp;391 innbyggere den 31. desember 2010.

## Bilder

File:Hallenberg-Ortsansicht.jpg|Utsikt over byen
File:Hallenberg-Stadtmauerrest.jpg|Rester av den gamle bymuren
File:Hallenberg St. Heribert Sauerland-Ost 076.jpg|St. Heribertkirken
File:Hallenberg-Kump.jpg|Turistinformasjonen

## Referanser


## Eksterne lenker
*
Keiserinne Yan Ji

**Yan Ji** (hanzi: 閻姬, pinyin: *Yán Jī*; død 126 e.Kr.), formelt **keiserinne Ānsī** (安思皇后; hanyu pinyin: *Ānsī Huánghòu*; "Den fredelige og dypsindige keiserinne") var keiserinna til Han Andi av det kinesiske Han-dynastiet. Hun var kjent for sin nepotiske og konspirerende oppførsel, både som keiserinne og en kort periode som enkekeiserinne. Hennes og brødrenes plan om å holde på makta i en lang periode mislyktes, og sammen med sin familie ble de henrettet.
Brilon

**Brilon** er en middelstor by i Sauerland i Hochsauerlandkreis i Regierungsbezirk Arnsberg i den østlige delen av Nordrhein-Westfalen. Byen er et statlig anerkjent kursted. Med sin 77,5 km² store byskog, er Brilon byen med den største kommunale skogsbesittelse i Tyskland. Byen hadde 26&nbsp;335 innbyggere den 31. desember 2010.

## Bilder

File:BrilonDerkeresTor.jpg|Byporten Derker Tor
File:Brilon-Rathaus und Propsteikirchturm-2004-06-20.jpg|Rådhuset
File:Brilon-Turm der Propsteikirche.jpg|Domkirken

## Referanser


## Eksterne lenker
*
Grønnstein

**Grønnstein** er en regionalmetamorf bergart, som dannes når basalt og diabas utsettes for temperaturer på 300&ndash;450&nbsp;°C og et trykk på 1&ndash;4&nbsp;kilobar. Den inneholder grønne mineraler som kloritt, epidot og amfibol. Et annet vanlig mineral er albitt, som kan ha varierende farge.

Grønnstein finnes særlig utbredt i Trondheimsfeltet, spesielt rundt Trondheim. Både her, og mange andre steder langs kysten fra Karmøy til Lyngen, er grønnsteinen dannet fra basalt avsatt i undersjøiske vulkanutbrudd i overgangen mellom kambrium og ordovicium. Under den kaledonske fjellkjedefoldningen havnet basalten i røttene til fjellkjeden og ble omdannet til grønnstein.

En av de mest kjente forekomstene på Bømlo i Hordaland var underlagt dagbrudd fra tidligere tider på Hespriholmen, og er et viktig kjennetegn for Komsakulturen i steinalderen. Også i Flora kommune fantes et steinbrudd med eksport til store deler av Norden i eldre tider.

Grønnstein er en dårlig vanngiver og det er vanskelig å finne grunnvann i grønnstein-lag.

Alle de tre store pukkverkene i Trondheim driver på den samme åren av grønnstein og gabbro. Årsproduksjonen i 2002 var mellom . Grønnsteinen er godt egnet til byggeråstoff, men den slites fort og gir mye piggdekkstøv når den brukes som tilslag i asfalt.

## Referanser
Zheng Junli

**Zheng Junli** (kinesisk: 鄭君里, pinyin: *Zhèng Jūnlǐ*; født 6. desember 1911 i Shanghai; død 23. april 1969) var en kinesisk skuespiller og filmregissør.

Zheng Junli ble født inn i en kantonesisk familie bosatt i Shanghai. Han begynte etter sin utdannelse ved Nanguo Art School som teaterskuespiller. Fra 1932 av var han ansatt som skuespiller av filmselskapet Lianhua. Han spilte i Sun Yus *Wild Rose* (1932), *Loving Blood of the Volcano* (1932) og *The Big Road* (1934), og sammen med Ruan Lingyu i Cai Chushengs *New Women* (1934).

Etter den annen japansk-kinesiske krig var han hovedsakelig filmregissør. Hans mest fremgangsrike filmer var *[[Yi jiang chun shui xiang dong liu]]* (regissert sammen med Cai Chucheng) med Bai Yang i hovedrollen, og anti-Kuomintang-filmen *[[Crows and Sparrows]]*. Etter den kommunistiske maktovertagelsen i 1949 foerble Zheng i Fastlands-Kina og redigerte flere filmer i noen år, blant annet filmbiografier om Nie Er og Lin Zexu. Hovedrolle i begge filmer hadde Zhao Dan.

## Referanser


## Eksterne lenker
* 
* Om ''Crows and Sparrows''
* Om ''DYi jiang chun shui xiang dong liu''
Johan Koren (zoolog)

:*Det er flere som heter [[Johan Koren]]

*'Johan Koren''' (født 6. juli 1809 i Bergen, død 3. oktober 1885 samme sted) var en norsk zoolog.

Han fikk cand.med. 1836 fra Det Kongelige Frederiks Universitet i Kristiania der han fra 1833 hadde vært kirurg for militæret. Først i 1838 ble han kongelig godkjent kirurg og stasjonert i Bergen fra 1842. Han forsket også på dyrelivet i havet med de fra Bergens Museum og ble museets første konservator og preparant der i 1846 på anbefaling fra den svenske zoolog, baron Magnus Vilhelm von Düben som hadde gjestet museet 1843—44 og publisert med Koren.  Koren hadde også faglig samarbeid med marinbiologen Michael Sars fra Bergen som også var involvert i museets styre en tid.  Han (Koren) grunnla museets marinbiologiske forskermiljø sammen med Daniel Cornelius Danielssen som også var fra Bergen. Slik gikk det til at han fra 1874 ble førstekonservator over andrekonservatorene Olaf Jensen, som i 1882 ble etterfulgt av Fridtjof Nansen. Koren var ikke med på Den norske Nordhavsekspedisjon 1876–78 men  utga flere av rapportene derfra like før han døde.  Nansen etterfulgte ham som 1. konservator og gjorde sitt hovedfag på det man hadde bragt fra ekspedisjonen.
## Utgivelser
* 
* 
* 
* Beskrivelse over Thyone fusus og Cuviera squamata, i Nyt magazin for naturvidenskaperne 1845
* 
* 
* 
* 
## Referanser
Bai Yang

**Bai Yang** (kinesisk: 白杨, pinyin: *Bái Yáng*; egentlig 杨成芳, *Yáng Chéngfāng*, født 22. april 1920 i Beijing; død 18. september 1996 i Shanghai) var en kinesisk skuespillerinne.

Bai vokste opp i fattigslige kår og hadde sin filmdebut allerede som tolvåring hos filmselskapet Lianhua i *Gugong Xinyuan* (1932). I 1936 ble hun ansatt av filmselskapet Mingxing og hadde sin første hovedrolle sammen med Zhao Dan i Shen Xilings komedie *Shizi jietou* (1937). Mot slutten av 1930-årene ble hun involvert i motstanden mot japanerne og var deretter med i filmer for filmselskapet Zhongyang i Zhongqing. 

I 1947 spilte Bai Yang hovedrollen i melodramaet *Vårstormens vann flyter mot øst* (*Yi jiang chun shui xiang dong liu*) av Cai Chusheng og Zheng Junli, en film som satte besøkerrekorder i Kina. Bai spilte en arbeiderske undeer årene 1931 til 1945, som måtte kjempe om å overleve sammen med sin sønn og sin svigermot, mens hennes ektemann levde et luksusliv annetsteds.

Med litteraturfimatiseringen *Nyttårsofferet* (*Zhufu*, 1956) av Sang Hu fikk hun internasjonal oppmerksomhet. Filmen bygger på en fortelling av Lu Xun og handler om en kvinne under den kinesiske føydaltiden.

Hennes karriere tok slutt ved kulturrevolusjonen. Men hun fikk et lite «comeback» i 1989 som Song Qingling i fjernsynsfilmen *Xiang renjian du shi ai*.

## Referanser


## Eksterne lenker
*
Francis Wilson (1939–2022)

**Francis Wilson** var en sørafrikansk akademiker som jobbet på University of Cape Town i 40 år. Han skrev mye om landets politiske økonomi, med særlig fokus på felt som landbruk, fattigdom og forskjeller samt globalisering og relaterte emner.

Wilson grunnla Southern African Labour & Development Research Unit og var leder for  den andre Carnegie-undersøkelsen om fattigdom og utvikling. Han har også ledet et nasjonalt råd for vannbruk og vært styreleder for University of Fort Hare

I 1990 fikk han Noma-prisen for bøker publisert i Afrika for *Uprooting Poverty: The South African Challenge* som han skrev sammen med Mamphela Ramphele.  

## Referanser


## Eksterne lenker
*  Kort biografi hos Franschhoek Literary Festival''
*  Oversikt over bøker hos goodreads.com
*  Oppslag hos ''African Seer''
Poul Ruders

**Poul Ruders** (født 1949) er en dansk komponist.

Poul Ruders er utdannet organist, men som komponist hovedsakelig selvlært. Han har oppnådd stor berømmelse i utlandet, ikke minst for sine orkesterverker. Operaen *[[Tjenerindens fortælling]]* blev en stor suksess både i Danmark og i utlandet. Hans opera *[[Proces Kafka]]* hadde premiere i mars 2005 i Operaen på Holmen og *Dancer in the Dark*, bygget på filmen med samme navn, i 2010.

Poul Ruders har komponert fire symfonier. Den fjerde symfoni *An organ symphony* (Dansk: *En orgelsymfoni*), med en fremtredende stemme for orgel, er et international bestillingsverk bestilt av Dallas Symphony Orchestra i samarbeid med Odense Symfoniorkester og City of Birmingham Symphony Orchestra. Verdenspremieren fant sted i Dallas, Texas, den 20. januar 2011

## Kjente verker
; Opera
* *Tjenerindens fortælling* (*The Handmaid's Tale*)
* *Proces Kafka*
* *Dancer in the Dark*
; Orkester
* *Concerto in Pieces*

## Hedersbevisninger
* 2010: Ridderkorset av 1. grad av Dannebrogordenen
* Statens Kunstfonds hædersydelse

## Referanser


## Eksterne lenker
* 
* 
* 
*  Biografi, verkliste m.m. hos forlaget Edition Wilhelm Hansen.
*  Per Erland Rasmussen, 'Acoustical Canvases – the Music of Poul Ruders' (2007), DMT Publishing.
Internationales Congress Centrum Berlin

**Internationales Congress Centrum Berlin** (**ICC Berlin**) var et av de største kongressentra i verden og ligger i orsteilen Westend i Berlins bydel Charlottenburg-Wilmersdorf. Bygningen er 320 meter lang, 80 meter bred og 40 meter høy, og ble oppført av arkitektene Ralf Schüler og Ursulina Schüler-Witte og åpnet 2. april 1979. Senteret ble stengt i 2014.

## Referanser
«Soldaten og den smilende piken»

__NOTOC__

**«Soldaten og den smilende piken»** er et oljemaleri fra rundt 1657/1658 av den nederlandske maleren Johannes Vermeer. Maleriet er 50,5 cm høyt og 46 cm bredt. Motivet er en ung pike og en soldat som sitter ved et bord. Maleriet er en del av Frick Collection i New York.

## Motiv og beskrivelse
Maleriet skildrer en ung pike som sitter sammen med en soldat ved et bord. Piken har et vinglass i hånden og smiler imøtekommende til ham. Hun har åpnet venstre hånd i en retorisk gest for å illustrere en livlig samtale. Lyset fra et åpent vindu strømmer ned over piken. 

I kontrast til piken sitter soldaten med ryggen til og i dyp skygge. Vermeer har malt han med en kraftig perspektivforskyving slik at han virker flere ganger større enn piken. Det gjør at piken virker mer sårbar. En effekt som ytterligere forsterkes ved skyggen han sitter i og uniformens røde farve. 

På veggen bak piken henger et kart som er malt med en slik en presisjon at det har vært mulig å identifisere det; det er tegnet av Balthasar Florisz. van Berckenrode og utgitt i Nederlandene i 1620 og forestiller de nederlandske og vestfrisiske provinsene. Farvene har Vermeer imidlertid endret; landområdene har blitt blå for å skape harmoni med maleriets farveskala. Det er også mulig at Vermeer ved å male landområdene blå signalerte hærens forminskede innflytelse og Nederlandenes tilknytning til flåten. I virkeligheten hadde kartet avdempede okerfarver som på hans maleri «Fruktsommelig kvinne leser et brev» hvor det samme kartet finnes. 

Rommet med det samme vindu, bord og stoler ses også på et annet av Vermeers malerier «Pike som leser et brev ved et vindu» fra 1657, hvor piken er kledd i samme kjole. Vermeer kan ha vært inspirert til «Soldaten og den smilende piken» av den samtidige nederlandske maleren Pieter de Hooch som ofte malte soldater som slappet av i hjemlige omgivelser. Vermeer har imidlertid en annen idé med motivet enn de Hooch; vinglasset og soldaten som tårner seg opp over og dominerer piken, lyset fra vinduet og pikens hvite slør; alt som narrative referanser for å illustrere maleriets historie om en soldat i ferd med å forføre en ung uskyldig pike.

«Soldaten og den smilende piken» ble kjøpt av den amerikanske kunstsamleren Henry Clay Frick for $  i 1911.  

## Eksterne lenker
* Soldaten og den smilende piken på essentialvermeer.com
Harald Moi

**Harald Moi** (født 29. mai 1942 i Hornnes) er lege og professor ved Universitetet i Oslo. Han er spesialist i dermatologi og venerologi. Han har siden 1993 arbeidet som avdelingsoverlege ved Olafiaklinikken i Oslo, et senter for rådgivning, undersøkelse og behandling av seksuelt overførbare infeksjoner og HIV. 

## Biografi
Harald Moi tok examen artium på Hornnes landsgymnas i 1961. Deretter var han lærervikar i småskolen på Rysstad et år før han dro til Tyskland og studerte medisin ved Universitetet i Göttingen og Universitetet i Mainz. Parallelt med studiene var Harald Moi meget aktiv i friidrett. Han debuterte på friidrettslandslaget i 1964 og har mer enn 20 landskamper bak seg. Han ble norgesmester på 400 meter hekk i 1971, 1972 og 1973 og tok bronsemedalje i samme øvelse i 1964, 1970 og 1974. Harald Moi løp opprinnelig for Otra IL og senere for Kristiansand Idrettsforening (KIF).

Etter å ha fullført studiene i medisin i 1968 arbeidet Harald Moi i mange år på sykehuset i Örebro. Han tok den medisinske doktorgraden ved Universitetet i Uppsala i 1990 på avhandlingen *Bacterial vaginosis – clinical and epidemiological studies – aspects on pathogenesis.* Fra 1991 til 1993 arbeidet han i Nuuk på Grønland, men i 1993 ble han sjef på Olafiaklinikken i Oslo. Han sluttet som sjef i 2010, men fortsatte som overlege. 

I 2002 ble Moi utnevnt til professor ved Universitetet i Oslo. Harald Moi har vært en frontfigur i dermato-venerologi i mange år. Han har en stor vitenskapelig produksjon bak seg, og er innenfor sitt fagområde et høyt anerkjent navn også internasjonalt. Moi har vist et stort engasjement både i behandling og oppfølging av en stigmatisert pasientgruppe, og er en ettertraktet foredragsholder både i og utenfor Europa. Han er Norges representant i International Unit against Sexually Transmitted Infections (IUSTI). Han er også medlem av redaksjonsgruppen (Editorial Board i IUSTI), som gir ut europeiske retningslinjer for diagnostikk og behandling av seksuelt overførte infeksjoner og han har vært ansvarlig redaktør for flere europeiske guidelines på dette området, blant andre for herpes.

## Medaljer i norske mesterskap

## Priser
* Ig Nobelprisen fra Harvard University i Massachusetts 1996 for sin artikkel «Overføring av gonoré via oppblåsbar dukke» i det engelske legetidsskriftet Genitourinary Medicine. Moi arbeidet på denne tiden ved den venerologiske klinikken i Nuuk på Grønland.
* Schering Plough-prisen fra Norsk Dermatologisk Selskap 2002
* Humanprisen 2002

## Bibliografi
* *Seksuelt overførbare infeksjoner og genitale hudsykdommer* sammen med Jan Martin Maltau. – Oslo – Gyldendal akademisk , 2. utgave 2008 – 194 s., ill. er den første på norsk innen dette fagområdet. ISBN 978-82-05-36562-9 
* *Bacterial vaginosis – clinical and epidemiological studies – aspects on pathogenesis.* – (Comprehensive summaries of Uppsala dissertations from the Faculty of Medicine ; 242). – ISBN 91-554-2526-7

## Referanser




## Eksterne lenker

* Side på www.med.uio.no
* Ved søk her på Moi, H finner man vitenskapelige artikler av Harald Moi
* Euro Guideline 2010 for herpes, ansvarlig redaktør Harald Moi
Keiserinne Deng Sui

**Dèng Suī** (hanzi: 鄧綏; født 81, død 121 AD), formelt **keiserinne Héxī** (和熹皇后; hanyu pinyin: *Héxī Huánghòu*; "Den moderate og pasifiserende keiserinne") var den andre kona til Han Hedi av det kinesiske Han-dynastiet. Senere, som enkekeiserinne, tjente hun som regent for hans sønn Han Shangdi og hans nevø Han Andi, og hun ble regnet som en flittig og dyktig administrator – kanskje var hun den siste effektive herskeren av Det østlige (sene) Hàn-dynastiet, siden de senere keisere og enkekeiserinner i stor grad var udugelige herskere. Under Dèng Suīs regentskap var det naturkatastrofer og kriger med xiongnuene og qiangene, men hun klarte å hanskes med katastrofene og i stor grad avslutte krigene. Hun ble også rost for oppmerksomheten hun gav til rettssystemet for kriminelle.

## Referanser
Karl Staaffs andre regjering

**Karl Staaffs andre regjering** regjerte i Sverige fra 7. november  til 17. februar .



## Eksterne lenker
* Ministärer 1905-1920
Katarina Köhler

**Katarina Köhler** (født 1954) er en svensk politiker for Socialdemokraterna, og har vært riksdagsmedlem i Sverige siden 2010 (vararepresentant i 2006 og 2007). Hun ble valgt inn i riksdagen for Västerbottens läns valkrets på plass 138. Av yrke er Köhler førskolelærer.

Köhler var vararepresentant en kortere periode i 2006, samt i perioden september til desember 2007. I sistnevnte periode var hun vararepresentant i utdanningskomiteen, og senere i trafikkomiteen. Etter riksdagsvalget i 2010 har Köhler vært vararepresentant i tre komiteer: Sveriges riksdags trafikkomité|trafikkomiteen, sivilkomiteen og i miljø og landbrukskomiteen.

## Referanser


## Eksterne lenker
* 
*